Trad.Attack!

Trad.Attack! on Eesti trad-pop-rokkmuusikaansambel. Ansambli moodustavad Sandra Sillamaa (torupill, parmupill, viled, laul), Jalmar Vabarna (kitarr, laul) ja Tõnu Tubli (löökpillid, laul). Ansambel sai alguse 2013. aasta lõpus, kui avaldati esimene lugu "Kooreke". Trad.Attack!i esimene kontsert toimus 2014. aasta märtsis Tallinn Music Weeki raames. Esimene EP avaldati 2014. aastal. Trad.Attack!i teine stuudioalbum "AH!" ilmus 4. septembril 2015. Ansambel on esinenud 39 riigis üle maailma. Trad.Attack! on mänginud mainekatel showcase-festivalidel: Tallinn Music Week (Eesti), Folk Alliance (USA), V-ROX (Venemaa), Eurosonic (Holland), Sound of the Xity ja Strawberry Festival (Hiina), Minas Musica Mundo (Brasiilia), WOMEX Maailmamuusika Expo (Hispaania), Trans Musicales Festival (Prantsusmaa) ja Womad Chile Festival (Tšiili), WOMAD (UK). Trad.Attack!i kolmas stuudioalbum "Kullakarva" ilmus 19. mail 2017. Neljas album "Make Your Move" ilmus 17. aprillil 2020. Sama aasta teises pooles ilmus bändil digitaalne album "MYMIATURES - Songs That Never Grew Up". Lühilugude album tõi rahva ette katkendid nii aprillis ilmunud "Make Your Move" albumile täispikaks looks sündinud kui ka ideetasandile jäänud lood. 2021. aastal ilmus Trad.Attack!i esimene live-album "We Miss Playing For You". Albumile koondati kokku varasemate kontsertide salvestised. Aasta hiljem ühendas bänd jõud 19 remiksijaga kaheksast eri riigist ning andis välja "Remixed" albumi, kuhu koondati kokku bändi parimate lugude töötlused. 31. märtsil 2023 ilmus Trad.Attack!i viies stuudioalbum "Bring It On". Uus album on kantud muutustest nii bändiliikmetes endis kui ka maailmas nende ümber. Uue loominguga asuti seni tundmatule teekonnale, et avardada oma maailma ja otsida teistsuguseid kõlasid. Lisaks uutele instrumentidele on bändiliikmete teed ristunud mitme muusikuga nii kodu- kui ka välismaalt, näiteks kõlavad albumil Gruusia vokaalkoor Iberi, Kanada folk-pop bänd The East Pointers, ansambli Yemen Blues looja, Iisraeli päritolu muusik Ravid Kahalani, seto leelokoor jt. Kõige selle juures ei unusta Trad.Attack! oma juuri, et jääda ikka iseendaks ja eriliseks. Album oli nomineeritud Eesti Muusikaauhindadel Aasta Etno/Folk Albumi kategoorias. "Bring It On" on võitnud Etnokulp 2023 ja KULDNE PLAAT 2024 Aasta Albumi tiitlid. Eesti popmuusika auhind KULDNE PLAAT 2024: aasta ansambel ja aasta album Eesti etnomuusika auhinnad Etnokulp 2023: aasta album Tartu Aasta Kultuurisündmus 2022: Make Your Move finaalkontsert Tartu lauluväljakul Eesti popmuusika auhind KULDNE PLAAT 2021: aasta ansambel ja aasta album Eesti Kultuurkapitali rahvakultuuri sihtkapitali aastapreemia 2020 - väsimatu väega säravalt omanäolistele pärimusmuusikutele Eesti Muusikaauhinnad 2021: aasta lugu, aasta etno/folk album 63ndate Grammy'de eelselektsioon Välisministeeriumi kultuuripreemia 2020 eduka kontserttegevuse ja Eesti tutvustamise eest välisriikides Eesti etnomuusika auhinnad Etnokulp 2020: aasta artist, aasta lugu Eesti popmuusika auhind KULDNE PLAAT 2018: enim müüdud CD ja vinüül Eestis; Eesti Muusikaauhinnad 2018: parim bänd, parim etno/folkalbum; Eesti etnomuusika auhinnad Etnokulp 2017: parim bänd, parim plaat, parim lugu; Eesti etnomuusika auhinnad Etnokulp 2016: parim bänd; Eesti Muusikaauhinnad 2016: parim bänd, parim plaat, parim etno/folkplaat; Eesti etnomuusika auhinnad Etnokulp 2015: parim bänd, parim plaat, parim lugu; Eesti Muusikaauhinnad 2015: aasta etno/folkplaat, aasta muusikavideo; Eesti etnomuusika auhinnad Etnokulp 2014:  parim bänd, parim plaat, parim lugu, parim uustulija, Raadio 2 eripreemia "Bring It On" (2023) "Remixed" (2022) "We Miss Playing For You" (2021) "MYMIATURES - Songs That Never Grew Up" (2020) "Make Your Move" (2020) "Kullakarva" (2017) "AH!" (2015) EP "Trad.Attack!" (2014) Folgialbum. Trad.Attack! - Ah! Klassikaraadio "Trad.Attack!: «Miks me teeme bändi? Selleks, et valgustajad saaksid tööd!»". Sakala. 6. aprill 2024. Vaadatud 9. aprillil 2024. "Trad.Attack!: „Lõunanaabrid ajavad kahe kontserdiga varanduse kokku. Kus meie miljonid on?"". Eesti Ekspress. Vaadatud 6. oktoobril 2023. Põhjakas, Tuuli (31. märts 2023). "Trad.Attack!: turule püsima jäämine nõuab meeletut tööd". Postimees Online. ERR (7. oktoober 2023). "Galerii: Viljandis jagati 15. korda Etnokulpe". ERR. Vaadatud 7. oktoobril 2023. Kultuuritoimetus (11. september 2020). "Galerii. Välisministeeriumi kultuuripreemia pälvis Trad.Attack!". Postimees Online. Etnokulbid jagatud. Kõige rohkem saab leili visata Jalmar Vabarna Ansambel Trad.Attack! sai Lõikuspeol rohkelt auhindu Andrei Liimets (22. aprill 2020). "Arvustus. Trad.Attack!-i reiv, punk ja lepatriinud". ERR. Loog, Alvar (1. aprill 2017). "Folk, beats and rock'n'roll!". Postimees. Ansambli koduleht Intervjuu Sandra ja Jalmar Vabarnaga